**BTA2262L**

**Bevezetés a gyermekfilozófiába**

**2023/2024.tanév, II. szemeszter**

**A tantárgy elsajátításának célja:**

A kurzus elsődlegesen azt a feladatot tűzi maga elé, hogy a filozófiai és etikai problémáknak a nem felnőtt gondolkodás logikájával és fogalmi apparátusával történő feldolgozását valósítsa meg. A kurzus végeztével a tanító szakos hallgatók rendelkeznek a gyermek megismerésére vonatkozó releváns filozófiai tudással, képessé válnak építeni a gyermekek előzetes tapasztalataira, cselekvő közösségi részvételükre. Tevékenységüket a gyermek fejlődésének támogatása iránti elkötelezettség irányítja, felelősséget vállalnak a gyermekek gondolkodási képességének fejlődéséért. Mindez az ember és társadalom műveltségterület kiemelt feladata, amely az autonómia és a felelősségvállalás területeit is tudatosítja.

**Tantárgyi tematika és félévi követelményrendszer:**

**1. konzultáció:**

Bevezetés a gyermekfilozófia alapkérdéseibe.

Lipman professzor programjának elméleti megközelítése.

Lipman professzor programjának gyakorlati kérdései, technikái.

Alkalmazott technikák és módszerek a gyermekfilozófiában.

A szókratészi kérdező közösség lényege: a beszélgetés.

**2. konzultáció:**

Az osztály mint kérdező közösség. (5 oldalas tantárgyi esszé benyújtása).

A személyes hatékonyság fejlesztésének megközelítése.

Az erkölcstan tanításának támogatása: módszerek, tervezés, olvasmányok.

A gyerekek problémamegoldási és bizonyítási képességének fejlesztése.

A boldogság taníthatósága, érzelmi intelligencia és reziliencia fejlesztése.

**A szemináriumon történő részvétel:**

A gyakorlati foglalkozásokon a részvétel kötelező. A félévi hiányzás megengedhető

mértéke teljes idejű képzésben a tantárgy heti kontaktóraszámának háromszorosa. Ennek

túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése:**

 Egy 5 oldalas tantárgyi esszé benyújtása a második konzultációra. Zárthelyi dolgozat megírása május-júniusban, egyeztetett időpontban, több lehetőség közül választva.

**Az érdemjegy kialakításának módja:**

A szemeszter során a hallgatók 5 oldalas tantárgyi esszét nyújtanak be a második konzultációra, és május-júniusban, egyeztetett időpontban zárthelyi dolgozatot írnak. Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a szorgalmi időszak legvégén, valamint a vizsgaidőszakban bőséges javítási lehetőséget biztosítok a hallgatók számára.

**Szakirodalom:**

Antoine De Saint-Exupery: A kis herceg*,* Bp. Móra, 1993.

Berentés Éva: Mindenható gyermekkor – a korai évek hatása a felnőttkorra. Pro Personal, Budapest, 2022.

György Géza: Erkölcsi nevelés. Óravázlatok és szöveggyűjtemény. Debrecen, 2012.

Horváth László – Palotayné Lengváry Judit: Neveléstan. Nyíregyháza, 2002.

Körei László: A családok mentálhigiénéje. In: Margitics Ferenc (szerk.): Család – pszichológia. Kery Publishing, Budapest. 2023.

N. Sz. Júlia: Hogyan tanítsunk ésszerűségre és demokráciára: a „Gyermekfilozófia” stratégiája. Gyermekfilozófiai Szöveggyűjtemény. I-IV. kötet. 2014.

Seligman, Martin: Az optimista gyermek. Akadémiai Kiadó, Budapest, 2015.

Szirtes László*:* Gyermekfilozófia, filozófia kisiskolásoknak, Korona, Bp. 1998.

**Nyíregyháza, 2024. február 1. Körei László**

 **Történettudományi és Filozófia Intézet**

 **egyetemi oktató, PhD- doktorandusz**

 **Mentálhigiénés és Esélyegyenlőségi Központ**

 **központvezető**